## Odluka o općinskim porezima Općine Zmijavci

### NN 1/2002 (3.1.2002.), Odluka o općinskim porezima Općine Zmijavci

# OPĆINA ZMIJAVCI

66

Na teme­lju članka 24. Zakona o izmjenama i dopunama Zakona o financira­nju
jedinica lokalne samouprave i uprave (»Na­rodne novine« br. 59/01) i članka 32.
Statuta Općine Zmi­jav­ci, Općinsko vijeće na sjednici održanoj 20. prosinca 2001.
donijelo je

## ODLUKU

### O OPĆINSKIM POREZIMA OPĆINE ZMIJAVCI

I. OPĆA ODREDBA

Članak 1.

Ovom se Odlukom utvrđuju stope, visina, te način obračuna i plaća­nja
gradskih poreza što su vlastiti prihod Općine Zmijavci.

II. VRSTE POREZA

Članak 2.

Općinski porezi su:

1. prirez porezu na dohodak,

2. porez na potroš­nju,

3. porez na kuće za odmor,

4. porez na neobrađeno obradivo po­ljoprivredno zem­ljište,

5. porez na nekorištene poduzetničke nekretnine,

6. porez na neizgrađeno građevno zem­ljište,

7. porez na tvrtku ili naziv,

8. porez na korište­nje javnih površina.

Članak 3.

Kod prireza poreza na dohodak, poreza na potroš­nju, poreza na kuće za
odmor, poreza na neobrađeno obradivo po­ljoprivredno zem­ljište, poreza na
nekorištene poduzetničke nekretnine, poreza na neizgrađeno građevinsko zem­ljište,
poreza na tvrtku ili naziv, poreza na korište­nje javnih površina, utvrđuju se
stope i visina poreza, te način obračuna i plaća­nja.

Prirez porezu na dohodak

Članak 4.

Prirez porezu na dohodak utvrđuje sepo stopi od 8% za porezne
obveznike kojima je prebivalište ili boravište na području općine Zmijavci.

Porez na potroš­nju

Članak 5.

Porez na potroš­nju alkoholnih i bezalkoholnih pića i piva plaća se po
stopi od 3%.

Članak 6.

Osnovica poreza na potroš­nju iz čl. 5. ove Odluke, jest prodajna cijena
pića, po kojoj se pića prodaju u ugostite­ljskim objektima bez poreza na promet
ugostite­ljskih i turističkih usluga.

Članak 7.

Porez na potroš­nju alkoholnih i bezalkoholnih pića i piva obveznik
poreza uračunava i plaća u roku od pet dana po isteku tjedna na način propisan
Zakonom o porezu na promet proizvoda i usluga.

Obračunati porez iskazuje se u evidencijama propisanim za obračun poreza
na promet proizvoda i usluga.

Porez na kuće za odmor

Članak 8.

Porez na kuće za odmor plaća se
u iznosu 10,00 kn godiš­nje po četvornom metru korisne površine kuće za
odmor.

Porez na neobrađeno obradivo po­ljoprivredno zem­ljište

Članak 9.

Porez na neobrađeno obradivo po­ljoprivredno zem­ljište pla­ćaju
vlasnici ili zakupci toga zem­ljišta, ako zem­ljište ne obra­đuju godinu dana.

Podatke za neobrađeno obradivo po­ljoprivredno zem­ljište obveznici
poreza dužni su Poreznoj upravi u Imotskom dostaviti najkasnije do 31. ožujka
godine za koju se utvrđuje porez.

Članak 10.

Porez na neobrađeno obradivo po­ljoprivredno zem­ljište pla­ća se po
jednom hektaru neobrađenoga obradivoga po­ljopriv­red­nog zem­ljišta u iznosu:

1. na oranice           250,00 kuna
godiš­nje,

2. na povrt­njake      400,00 kuna
godiš­nje,

3. na voć­njake        500,00 kuna
godiš­nje,

4. na maslinike        500,00 kuna
godiš­nje,

5. na vinograde       500,00 kuna
godiš­nje,

6. na livade             125,00
kuna godiš­nje.

Porez na nekorištene poduzetničke nekretnine

Članak 11.

Porez na nekorištene nekretnine plaća se 15,00 kuna po četvornom metru
korisne površine poduzetničkih nekretnina.

Podatke za nekorištene poduzetničke nekretnine obveznici poreza dužni su
Poreznoj upravi u Imotskom dostaviti najkasnije do 30. ožujka godine za koju se
utvrđuje porez.

Porez na neizgrađeno građevno zem­ljište

Članak 12.

Porez na neizgrađeno građevno zem­ljište plaća se od:

– 2 kune po četvornom metru za područje Zmijavaca.

Članak 13.

Podatke za neizgrađeno građevno zem­ljište obveznici poreza dužni su
Poreznoj upravi u Imotskom dostaviti najkasnije do 31. ožujka godine za koju se
utvrđuje porez.

Porez na tvrtku ili naziv

Članak 14.

Porez na tvrtku ili naziv plaćaju godiš­nje pravne i fizičke osobe koje
su obveznici poreza na dobit ili poreza na dohodak u kunama:

 1.  Pravne osobe s područja industrije, po­ljoprivrede,

      šumarstva, gradite­ljstva i prometa                            400 kn

 2.  Pravne osobe koje obav­ljaju promet roba i
usluga

      s područja trgovine                                                 400 kn

 3.  Pravne osobe iz područja ugostite­ljstva i
turizma      400 kn

 4.  Pravne osobe iz područja financija i ugostite­ljstva    400 kn

 5.  Komunalna javna poduzeća                                    400 kn

 6.  Obrtnička djelatnost pravnih osoba                         400 kn

 7.  Fizičke osobe koje samostalno obav­ljaju
djelatnost:

      – samostalni ugostite­lji, trgovačke i
zabavne rad­nje  400 kn

      – proizvodne i uslužne djelatnosti                             400 kn

      – druge djelatnosti                                                  400 kn

 8.  Poduzeća stambenih komunalnih djelatnosti             400 kn

 9.  Stovarišta i skladišta svih pravnih osoba                  400 kn

10. Ostale pravne osobe                                               400 kn

Ako je na istom mjestu istaknuto više tvrtki, ili naziva iste pravne i
fizičke osobe, plaća se samo jedan spomenuti iznos poreza.

Ako postoji više vlasnika obrtničke rad­nje ili poduzeća plaća se samo
jedan porez.

Poslovne jedinice u sastavu pravne i fizičke osobe (prodavaonice, pogoni
i radionice) plaćaju 50% propisanog poreza na tvrtku ili naziv ako u st. 1.
ovog članka nije određeno drukčije.

Članak 16.

Porez na tvrtku ili naziv plaća se u roku od 15 dana dostave rješe­nja
kojim je porez na tvrtku ili naziv utvrđen.

Ako se tvrtka tijekom godine upiše u re­gistar, plaća razmjerni dio
poreza na tvrtku, ili naziv iz čl. 14. ove Odluke.

Članak 17.

Obveznik poreza na tvrtku ili naziv dužan je tvrtku ili naziv i promjenu
imena tvrtke ili naziva i svaku promjenu što utječe na visinu poreza prijaviti
Poreznoj upravi u Imotskom u roku od 15 dana od upisa u re­gistar, odnosno
nastale promjene.

Porez na korište­nje javnih površina

Članak 18.

Porez na korište­nje javnih površina plaća se po četvornom metru javne
površine mjesečno u iznosu 20,00 kuna.

Članak 19.

Prigodno, jednokratno korište­nje javnih
površina plaća se po četvornom metru javne površine 40,00 kuna.

Članak 20.

Porez se plaća za puni mjesec bez obzira
koliko se dana u mjesecu koriste.

Članak 21.

Pravne i fizičke osobe koje koriste javne
površine dužne su prijaviti korište­nje javne površine gradskoj službi za
financijske poslove najma­nje tri dana prije početka korište­nja.

Članak 22.

Porez na korište­nje javnih površina plaća se
prvog radnog dana u mjesecu za prethodni mjesec u kojem se koristila javna
površina.

III. PRIJELAZNE I ZAVRŠNE
ODREDBE

Članak 23.

Pravne osobe, druge organizacije, fizičke
osobe, banke i druge financijske organizacije, dužne su na zahtjev službe za
financijske poslove dostaviti podatke, odnosno omogućiti uvid u poslovne k­njige
i evidencije zbog prikup­lja­nja podataka potrebnih za utvrđiva­nje gradskih
poreza.

Članak 24.

Kad obveznik poreza dospjeli porez ne plati u
propisanom roku, isti se naplaćuje prisilno po odredbama o prisilnoj naplati
poreza prema Zakonu o porezu na dohodak.

Kod više plaćenog predujma poreza primje­njuje
se odredba o povratu iz Zakona o porezu na dohodak.

Članak 25.

Nadzor nad obračunava­njem i plaća­njem
gradskih poreza provode djelatnici Porezne uprave u Imotskom.

Članak 26.

Ova Odluka stupa na snagu 8. dana od dana
objave u Službenom glasniku općine Zmijavci a primje­njuje se od 1. siječ­nja
2002. godine, osim odredbe članka 4. koja stupa na snagu danom objave u
»Narodnim novinama«, a primje­njuje se od 1. siječ­nja 2002. godine.

Članak 27.

Danom stupa­nja na snagu ove Odluke prestaje
važiti odluka o općinskim porezima Općine Zmijavci (Službeni glasnik općine
Zmijavci br. 1/01).

Klasa: 410-01/01-01/107
Urbroj: 2129/10-01-01-1
Zmijavci, 20. prosinca 2001.

Predsjednik
Općinskog vijeća
**Miroslav Karoglan,** v. r.

Odluka, NN 1/2002-66